Habari, mimi ni Daktari Amanda Cohn.
Mimi ni Tabibu na afisa wa matibabu
katika kituo cha CDC chanjo na magonjwa ya kupumua
na kwa sasa ninahudumu kama katibu mtendaji
wa kamati ya ushauri kuhusu hulka za chanzo- au ACIP.
Ningependa kuwajuza
jinsi kikundi hiki chapakazi cha wataalam huendeleza mapendekezo
na kushauri CDC kuhusu matumizi ya chanjo katika nchi yetu.
ACIP imejitolea kuendeleza mapendekezo yanayoegemea ushahidi na sayansi
kukinga na kudhibiti magonjwa ambayo yanaweza kingwa kwa chanjo,
kama UVIKO-19.
Wanapewa motisha na azma yao ya kuokoa maisha,
wako huru kutokana na ushawishi wa kisiasa na wanahakikisha uwazi.
kwa kuandaa mikutano yao yote wazi kwa umma
na kuhakikisha zinapatikana mtandaoni.
Kamati hii inajumuisha wanachama wapiga kura kumi na watano,
ambao ni wataalam wa kimatibabu na afya ya kijamii toka pande zote za Marekani,
pia inahusisha mtu mmoja ambaye anawakilisha umma.
Wanahakiki taarifa kuhusu usalama na ufanisi
wa chanjo na matokeo ya majaribio ya maabara halafu wanapiga kura kupendekeza
kama chanjo hizo zinafaa kutumiwa Marekani
Kamati hii pia ina wanachama ambao si wapiga kura,
kama vile waakilishi kutoka Muungano wa Wauguzi Marekani,
Muungano wa Matabibu wa Marekani, Chuo cha matibabu ya watoto cha Marekani
na Chuo cha Matabibu cha Marekani
Ni muhimu kuwa na hawa watu katika kamati,
kwa sababu wanachangia taswira ya madaktari, wauguzi
na wahudumu wengine wa kiafya,
ambao hufuata mapendekezo ya chanjo ya CDC na kuzitekeleza.
Juhudi si haba imetumiwa kuendeleza, kutafiti na kuidhinisha
chanjo za UVIKO-19 haraka,
kukabiliana na janga hili linalotukumba.
Inaeleweka kuwa unaweza kuwa na wasiwasi
kuhusu usalama wa chanjo za UVIKO-19,
kulingana na jinsi zimeundwa haraka.
Licha ya kasi,
Chanjo za UVIKO-19 hupitia mchakato wa uhakiki kali
sawa na chanjo zote nyinginezo,
kabla ya kamati hii kupiga kura kuhusu kuzipendekeza au la.
Usalama wa chanjo ni wa kipaumbele,
na hamna tofauti na chanjo za UVIKO-19.
Tangia mwanzoni mwa janga hili,
ACIP imekutana mara si haba,
kuarifiwa kuhusu chanjo za UVIKO-19.
Baada ya kila chanjo ya UVIKO-19 kuidhinishwa
au matumizi yao kukubaliwa ndani ya Marekani,
ACIP itakutana kwa haraka kuhakiki data iliyopo
kutokana na utafiti mwingi ambao watengenezaji wa chanjo wamefanya,
kuonyesha kuwa kila chanjo inafikia ubora wa usalama na ufanisi.
Baada ya kujadiliana na kuchangia kwa umma,
Kamati itapiga kura kupendekeza chanjo au la,
na wakipendekeza, unafaa kuipokea.
Huu ndio mchakato ambao ACIP hutumia kwa chanjo zote pia.
Mchakato huu pia umependekeza chanjo salama na za fanaka
ambazo hukinga jamii zetu
kutokana na magonjwa ambazo hapo mbeleni yaliua halaiki kila mwaka.
Natumahi ya kuwa
halaiki ya maisha na hata zaidi yataokolewa
na chanjo salama za UVIKO-19.
Hata hivyo, hakuna jinsi moja itakayokomesha janga la UVIKO-19.
Kwa sasa, kinga yako bora itakuwa ni kuunganisha kupokea chanjo ya UVIKO-19,
itakapopendekezwa kwako,
na kuendelea kufunika pua na kinywa chako kwa barakoa,
dumisha umbali wa angalau futi sita na wengine na unawe mikono kila mara,
Chanjo za UVIKO-19 zitakuwa jinsi muhimu kusaidia kukomesha janga hili.
Kwa taarifa ya ziada, nenda kwa tovuti ya CDC.gov/coronavirus